فكر فى جمل مصرية وحللها هتستنتج قواعد كتيرة فى المصري. مسلا, ممكن تشوف لغة زي الانجليزي وتشوف قواعدها وتحاول تلاقي المترادف ليها فى اللغة المصري.

بعد ما كتب مدحت قلاده اسامى 25 عالم من الغربيين اللى ساهمو بالعلم و الدراسه فى ابتكار و تطوير الانترنت و منهم بيل جيتس Bill Gates و ستيف جوبس Steve Jobs و ميتشيل هارت Michael Hart و غيرهم ، كتب انه قعد يدور على اسم عالم عربى واحد ساهم فى تطوير الانترنت فمالقاش اسم واحد ، فده خلاه يدرك ان العرب علما بالاسم بس و ان العرب مهتمين بحاجه واحده و هى قضايا الستات ، و انه جايز للسبب ده بيتناطح علما الكلام فى مصر و المنطقه العربيه فى طرق حماية البشريه من فتنة النسا القاتله ، و جايز انه السبب فى ان ادارة مدرسة الشيخ فضل الثانويه المشتركه فى بنى مزار فى محافظة المنيا المصريه منعت دخول تلميذه قبطيه فى سنه أولى ثانوى لليوم التامن على التوالى اكمنها مش عايزه تلبس غطا على راسها ( طرحه ) و اللى وصفوها بـ "" المتبرجه "".

جيمس هينرى بريستيد (بالانجليزى: James Henry Breasted) (اتولد : 27 اغسطس ، 1865 - مات : 2 ديسمبر ،1935) كان عالم اركيولوجى امريكانى و بيعتبر من اهم العلما اللى اهتمو بدراسة تاريخ مصر القديمه. بريستيد كان استاذ المصرولوجيا فى جامعة شيكاجو فى امريكا و كان بيرأس عمليات الحفر و التنقيب عن الاثار فى مصر و بلاد بين النهرين و فلسطين و ايران. جيمس هينرى بريستيد كان اول امريكانى يحصل على درجة الدكتوراه فى علم المصرولوجيا (1894 - جامعة بيرلين) من اهم الكتب اللى الفها كتاب فجر الضمير و كتاب تطور الدين و الفكر فى مصر القديمه.

بحثت عن العرب ( بالمصرى: دورت على العرب ) ، هى مقاله قصيره للكاتب و الحقوقى المصرى مدحت قلاده اتنشرت فى جورنال اليوم السابع فى 30 سبتمبر 2011. رغم صغر حجم المقاله لكن بتعتبر مهمه و ليها مغزى كبير.

كتب الشاذلى مذكراته عن حرب اكتوبر و اتهم فيها السادات بإنه أخد قرارات غلط رغم نصايح القواد وقت الحرب فإتسبب ده فى هدم الانتصار العسكرى و اتسبب فى الثغره و تدمير حيطة الصواريخ و محاصرة الجيش التالت. و اتهم السادات بإنه اتنازل عن النصر لما وافق على سحب أغلب القوات المصريه لغرب القناه فى مفاوضات فض الاشتباك الأولى ، و ختم كتابه ببلاغ للنايب العام اتهم فيه السادات بإساءة استعمال السلطه ، فإتسبب كتابه فى تقديمه للمحاكمه غيايبيا بتهمة افشاء اسرار عسكريه و اتحكم عليه غيابى بالسجن 3 سنين مع الاشغال الشاقه و اتحطت ممتلكاته فى مصر تحت الحراسه و اتحرم من التمثيل القانونى و اتجرد من حقوقه السياسيه.

١٤ ديسمبر هو اليوم ۳٤۸ (348) من السنة , او ۳٤۹ (349) فى السنة الكبيسة, فى التقويم الجريجورى . و فيه بعده ۱٧ (17) يوم متبقية لحد نهاية السنة.

مدبحة صلاة المسا ، مدبحه ضخمه حصلت فى سيسيليا سنة 1382. السيسيليين ثارو على الملك شارل الاول انجو و حكامه الفرنساويه. بدأت الحوادث بمدبحه عامه ضد الفرنساويه فى باليرمو يوم الاتنين بتاع عيد الفصح و امتدت المدبحه لكل نواحى الجزيره. بيرجح ان مدبر المدبحه كان بطرس التالت ملك اراجون اللى اتنادى بيه ملك على سيسيليا.

بتتطبخ الباميه بكذا طريقه و ممكن تتطبخ بعد تجفيفها و ممكن يتعمل منها طرشى. فى مصر و السودان و سوريا و اليونان و ايران و العراق و الأردن و لبنان و تركيا و اليمن و قبرص وفي تونس بتتسمى جناوية .بتتطبخ الباميه فى يخنه دسمه معموله من الخضار واللحمه. فى مصر و بالذات فى الصعيد بتتعمل من الباميه أكله اسمها "" ويكه "" بيتضاف ليها لحمه و صلصة طماطم و تقليه من التوم و الكسبره الناشفه.

حسب الدستور الاسبانى، الاسبانى او الكاستييانو هى اللغة الرسمى للدولة بس فيه لغات تانية بتعترف بيها الدولة زى الباسكى و الجاليزى و الكاتالانى.